Două clădiri de birouri din Bucureşti, vândute cu aproape 100 de milioane de euro.
Dezvoltatorul imobiliar suedez Skanska a vândut clădirile de birouri Campus 6.2 şi Campus 6.3 către austriecii de la S Immo. Tranzacţia se ridică la 97 de milioane de euro. Pentru Skanska, vânzarea celor două clădiri de birouri reprezintă a cincea tranzacţie pe care compania o face pe piaţa locală.
Dezvoltatorul imobiliar suedez Skanska a vândut clădirile de birouri Campus 6.2 şi Campus 6.3 către austriecii de la S Immo, dezvoltatorul care deţine mallul Sun Plaza din Bucureşti, într-o tranzacţie de 97 milioane de euro.Aceasta este prima achiziţie a S IMMO de la Skanska şi, totodată, cea mai mare tranzacţie a Skanska pe piaţa românească de până acum.“Vanzarea celor doua cladiri este una cu totul speciala. Este una dintre cele mai mari tranzactii din Romania, in contextul global in care inca ne aflam, cea mai mare tranzactie pentru Skanska, pe piata locala si prima incheiata cu S IMMO AG, de catre Skanska, la nivel global", spune Aurelia Luca, vicepreşedinte executiv al operaţiuniunilor din România pentru divizia de dezvoltare comercială a Skanska în CEE.Prima clădire din cadrul proiectului, Campus 6.1, a fost vândută către austriecii de la CA Immo în mai 2018 contra sumei de 53 mil. euro.Campus 6.2 şi 6.3 reprezintă faza a doua din complexul de birouri Campus 6, situat în zona de Centru-Vest a Bucureştiului. Cele două clădiri au o suprafaţă închiriabilă de aproape 38.000 de metri pătraţi şi 463 de locuri de parcare. În prezent, clădirile sunt închiriate în proporţie de 99% de către mari companii precum Microsoft şi Société Générale European Business Services."Campus 6.2 şi 6.3 vin în completarea portofoliului nostru de clădiri clasa A din Bucureşti. Suntem convinşi în totalitate că piaţa de birouri din capitala României va continua să crească puternic, după o oarecare stagnare cauzată de pandemie. Odată finalizate, cele două proprietăţi vor adăuga valoare pe termen lung portofoliului S IMMO din regiunea CEE şi vor avea un impact pozitiv asupra veniturilor", adaugă Friedrich Wachernig, membru al consiliului de administraţie al S IMMO AG.Pentru Skanska, vânzarea celor două clădiri de birouri reprezintă a cincea tranzacţie pe care compania o face pe piaţa locală în cei nouă ani de când a intrat în România.Dezvoltatorul a fost asistat în tranzacţie de avocaţii de la PeliPartners şi de specialiştii din cadrul companiei de consultanţă imobiliară Jones Lang LaSalle."Această tranzacţie este o veste excelentă pentru piaţă – recuperându-se încet, dar constant într-un an dificil", spune Oana Badarau, partener şi şef imobiliar la PeliPartners.Bucureştiul a atras tranzacţii de aproximativ 700 milioane de euro în 2020 pana la acest moment, adică aproape 80% din piaţa românească, potrivit JLL. În ciuda pandemiei de Covid-19, piaţa este dominată de tranzacţiile cu spaţii de birouri, care reprezintă peste 86% din volumul tranzactiilor la nivel national si peste 88% la nivelul Bucurestiului. Dezvoltarea dinamică a oraşului face ca Bucureştiul să fie atractiv atât pentru investitorii noi, cât şi pentru cei existenţi, care caută noi oportunităţi de afaceri şi randamente solide.“Vanzarea Campus 6.2 si 6.3 reprezinta cel mai relevant punct de referinta pentru piata imobiliara din Romania post izbucnirea pandemiei. Este de asemenea o noua dovada a lichiditatii si a faptului ca proprietatile valoroase pot atrage investitori cu portofolii de success in Romania, dar care nu au mai facut achizitii de mult timp", adaugă Andrei Vacaru, Head of Capital Markets, JLL Romania.